stanford-oval/wikipedia huggingface dataset:
Conan barbaari
Suomeksi julkaistuja Conan-tarinoita > Muiden kirjailijoiden Conan-tarinoita

Jordan, Robert: Conan voittamaton.  ((Conan the Invincible, 1982.) Suomentanut Ilkka Äärelä)  Helsinki:  Jalava, 2002.  ISBN 951-887-242-2.
Jordan, Robert: Conan puolustaja.  ((Conan the Defender, 1982.) Suomentanut Ilkka Äärelä)  Helsinki:  Jalava, 2003.  ISBN 951-887-273-2.
Jordan, Robert: Conan lannistumaton.  ((Conan the Unconquered, 1983.) Suomentanut Ilkka Äärelä)  Helsinki:  Jalava, 2004.  ISBN 951-887-277-5.
Suomeksi julkaistuja Conan-tarinoita > Sarjakuva-albumeja

Mustan rannikon kuningatar.  (Robert E. Howardin tarinasta sovittanut ja piirtänyt Petri Hiltunen)  Helsinki:  Jalava, 1991.  ISBN 951-8954-65-8.
Conan barbaari.  (Toimittanut Janne Suominen)  Helsinki:  Egmont, 2012.  ISBN 978-952-233-584-5.
Thomas, Roy & Chan, Ernie & Alcala, Alfredo: Conan barbaari: Aarrelaiva.  (Sanomalehtistrippejä vuosilta 1979–80. Suomentanut Asko Alanen)  Helsinki:  Jalava, 2012.  ISBN 978-951-887-459-4.
Conan palkkasoturi.  (Toimittanut Janne Suominen)  Helsinki:  Egmont, 2013.  ISBN 978-952-233-711-5.
Aiheesta muualla

Lisää luettavaa aiheesta Conan barbaari on Wikiaineistossa
Kuvia tai muita tiedostoja aiheesta Conan barbaari Wikimedia Commonsissa
Frank Frazettan Conania esittävä maalaus. Julkaistu alun perin Conan the Conqueror -kirjan kannessa.
Kiliani–Fischer-synteesi

Kiliani–Fischer-synteesi on menetelmä, jossa aldoosi- tai ketoosisokereista valmistetaan homologeja, joissa on yksi hiiliatomi enemmän kuin lähtöaineessa. Reaktio on nimetty kehittäjiensä saksalaisten kemistien Heinrich Kilianin ja Hermann Emil Fischerin mukaan.
Historia, reagenssit ja käyttö

Heinrich Kiliani julkaisi vuonna 1885 tutkimustuloksen, jonka mukaan aldoosit reagoivat vetysyanidin kanssa muodostaen syanohydriinejä. Hermann Emil Fischer tutki samaan aikaan myös hiilihydraatteja ja havaitsi, että reaktiossa muodostuneet syanohydriinit voidaan hydrolysoida ja pelkistää uudeksi sokerimolekyyliksi, jossa on yksi hiiliatomi enemmän kuin alkuperäisessä lähtöaineessa. Fischer julkaisi tutkimuksen vuonna 1889.
Kiliani–Fischer-synteesin ensimmäisessä vaiheessa nukleofiilinen syanidi-ioni reagoi aldoosin tai ketoosin elektrofiilisen karbonyyliryhmän kanssa additioreaktiolla muodostaen syanohydriinin. Syanohydriini reagoi happamissa vesiliuoksissa muodostaen aldonihapon rengasrakenteisen esterin eli laktonin. Tämä laktoni voidaan pelkistää käyttämällä natriumin elohopea-amalgaamia aldehydiksi. Toinen tapa on pelkistää syanohydriini vedyttämällä imiiniksi, joka voidaan hydrolysoida happamissa olosuhteissa aldehydiksi. Reaktiossa muodostuu kahden keskenään epimeerisen sokerin seos. Esimerkiksi arabinoosista muodostuu glukoosia ja mannoosia ja ksyloosista muodostuu Kiliani–Fischer-synteesillä guloosia ja idoosia.
Diogo Costa

Diogo Costa vuonna 2023.
Diogo Meireles da Costa (s. 19. syyskuuta 1999 Rothrist, Sveitsi) on portugalilainen jalkapalloilija, pelipaikaltaan maalivahti. Hän on pituudeltaan 186-senttimetrinen. Hän edustaa Portugalin liigassa pelaavaa FC Portoa. Hän on pelannut Portugalin A-maajoukkueessa vuodesta 2021.
Costa pelasi FC Porton junioreissa vuodesta 2010. Hän nousi edustusjoukkueeseen kaudella 2019–2020 ja pelasi muun muassa Porton kaikki seitsemän ottelua sen voittamassa Portugalin cupissa. Kaudella 2020–2021 hän pelasi ensimmäisen Mestarien liigan ottelunsa. Kaudella 2021–2022 hän pelasi liigamestaruuden voittaneen Porton ykkösmaalivahtina 33 Portugalin liigan ottelua, kuusi Mestarien liigan ottelua ja neljä Eurooppa-liigan ottelua. Kaudella 2022–2023 hän oli kentällä 33:ssa Portugalin liigan ottelussa ja kahdeksassa Mestarien liigan ottelussa. Myös kaudella 2023–2024 hänelle kertyi 33 kotimaista liigaottelua ja kahdeksan Mestarien liigan ottelua. Hän pelasi myös voittoisassa Portugalin cupin loppuottelussa.
Costa pelasi Portugalin kaikissa nuorisomaajoukkueissa alle 15-vuotiaista alle 21-vuotiaisiin. Hän voitti alle 17-vuotiaiden Euroopan-mestaruuden vuonna 2016. Hän saavutti alle 19-vuotiaiden EM-kilpailuissa hopeaa vuonna 2017 ja voitti mestaruuden vuonna 2018 pelattuaan joukkueensa muut ottelut paitsi loppuottelun. Hän oli joukkueensa ykkösmaalivahti alle 20-vuotiaiden MM-kilpailuissa 2017. Hän saavutti alle 21-vuotiaiden EM-hopeaa 2021.
Costa pelasi Portugalin A-maajoukkueessa ensimmäisen kerran lokakuussa 2021 ystävyysottelussa Qataria vastaan. Hän pelasi MM-kilpailuissa 2022 joukkueensa kaikki viisi ottelua, kuten myös EM-kilpailuissa 2024. Hän on EM-kilpailujen 2024 loppuun mennessä pelannut 27 A-maaottelua. Costa on ensimmäinen maalivahti, joka on EM-kilpailujen rangaistuspotkukilpailussa torjunut kolme rangaistuspotkua samassa ottelussa; tämä tapahtui vuoden 2024 EM-kisojen neljännesvälierässä Sloveniaa vastaan 1. heinäkuuta 2024. Myös saman turnauksen puolivälieräottelu Ranskaa vastaan päättyi rangaistuspotkukilpailuun, ja siinä Diogo Costa ei pystynyt enää torjuntoihin ja Portugali putosi jatkosta.
Daughter (yhtye)

| Daughter |
| --- | --- |
 Daughter South by Southwest -festivaaleilla vuonna 2012
Tiedot
Toiminnassa:  2010–
Tyylilaji:  indie folk, indie rock, folk rock, neo folk
Kotipaikka:  Lontoo, Englanti, Yhdistynyt kuningaskunta
Laulukieli:  englanti
Jäsenet:  Elena Tonra Igor Haefeli Remi Aguilella
Levy-yhtiö:  4AD Glassnote
Aiheesta muualla
Kotisivut
Infobox OKNimi-testi OK: 
Daughter on brittiläinen indie folk -yhtye Lontoosta, Englannista. Sen jäsenet ovat lontoolainen Elena Tonra (s. 15. tammikuuta 1990), sveitsiläissyntyinen kitaristi Igor Haefeli sekä ranskalainen rumpari Remi Aguilella. Daughter on julkaissut neljä EP-levyä, kolme singleä ja kaksi albumia ja he ovat tällä hetkellä allekirjoittaneet levytyssopimuksen levy-yhtiöiden Glassnote (Pohjois-Amerikka) ja 4AD (Eurooppa) kanssa. Soittaessaan aluksi ympäri Lontoota he aloittivat kiertueen ympäri Eurooppaa folk-artisti Ben Howardin kanssa. He ovat sen jälkeen soittaneet kiertueissa ympäri Pohjois-Amerikkaa, Eurooppaa ja Australiaa. Daughterin kappaletta ”Youth” on kuunneltu Spotify-musiikkipalvelussa yli 100 miljoonaa kertaa.
Diskografia > Studioalbumit

If You Leave (2013)
Not to Disappear (2016)
Music from Before the Storm (2017)
Diskografia > EP-levyt

Demos EP (julkaistu itse, 2010)
His Young Heart EP (julkaistu itse, 2011)
The Wild Youth EP (Communion Music, 2011)
4AD Sessions EP (4AD, 2014)
Diskografia > Singlet

”Smother” (4AD, 2012)
”Human” (4AD, 2013)
”Youth” (4AD, 2013)
”Doing the Right Thing” (4AD, 2015)
”Numbers” (4AD, 2015)
”How” (4AD, 2016)
”No Care” (4AD, 2016)
”The End” (4AD, 2016)
”Burn It Down” (2017)
Aiheesta muualla

Kuvia tai muita tiedostoja aiheesta Daughter (yhtye) Wikimedia Commonsissa
Digitaalinen mediatallennin

TiVo-laitteen takaosa.
Digitaalinen mediatallennin (engl. Digital video recorder, DVR) on elektroninen laite, joka tallentaa digitaalista videota massamuistille kuten kiintolevylle tai muistikortille.
Laitteita käytetään viihteen ja esimerkiksi valvontakameroiden kuvan tallentamiseen.
Laitteet voivat sisältää televisioantenni-, kaapeli- tai satelliittivastaanottimen ja ne käyttävät usein MPEG-2 -pakkausta tallentamiseen. Ensimmäiset laitteet esiteltiin
Consumer Electronics Showssa vuonna 1999: laitteet olivat ReplayTV ja TiVo, joista ensimmäinen palkittiin messujen parhaana mutta jälkimmäinen menestyi paremmin kaupallisesti.
Käännös suomeksi
Daniel Read Anthony

Daniel Read Anthony
Daniel Read Anthony (22. elokuuta 1824 – 12. marraskuuta 1904) oli yhdysvaltalainen kustantaja ja abolitionisti. Hän kustansi muun muassa Leavenworth Times -lehteä kansasilaisessa Leavenworthin kaupungissa sekä muita sanomalehtiä samalla alueella. Anthony syntyi Adamsin kaupungissa Massachusettsin osavaltiossa. Kansasiin hän muutti vuonna 1854, ja kolme vuotta myöhemmin hän asettui Leavenworthin kaupunkiin. Hänet valittiin myöhemmin kaupungin pormestarin virkaan. Anthony kuoli vuonna 1904. Hän oli naimisissa Lucy Readin kanssa, ja heidän poikansa Daniel Read Anthony Jr. oli Yhdysvaltain kongressin jäsen vuosina 1907-1929. Anthonyn vanhempi sisar oli suffragetti ja kansalaisoikeustaistelija Susan B. Anthony.
Aiheesta muualla

Anthonyn biografia
De Grolsch Veste

| De Grolsch Veste |
| --- | --- |
 De Grolsch Veste sisältä
Rakennuksen tiedot
Sijainti:  Enschede, Alankomaat
Rakennustyöt aloitettu:  31. tammikuuta 1997
Avattu:  10. toukokuuta 1998
Laajennettu:  Syyskuu 2008
Omistaja:  Twente
Hoitaja:  Twente
Kenttä:  Luonnonnurmi
Kustannukset:  ƒ33 milj. €50 milj. (1. laajennus)
Arkkitehti:  IAA Architecten
Aiemmat nimet:  Arke Stadion (1998–2008)
Katsojakapasiteetti
 30 000 
Kentän mitat
 105 x 68 metriä 
Lisää rakennusartikkeleitaArkkitehtuurin teemasivulla
De Grolsch Veste on jalkapallostadion, joka sijaitsee Enschedessä Alankomaissa. Se toimii Alankomaiden pääsarjaseura Twenten kotikenttänä. Stadion on avattu vuonna 1998 ja sen kapasiteetti on 30 000.
De Grolsch Veste korvasi Twenten vanhan kotikentän Diekman Stadionin 22. maaliskuuta 1998. Alun suunnitelmana oli remontoida ja laajentaa vanhaa Diekman Stadionia, mutta kasvava seuran kannattajamäärä synnytti lopulta idean kokonaan uuden stadionin rakentamisesta.
Uuden stadionin rakennustöiden arvioitiin olevan noin 33 miljoonan guldenin luokkaa. Työt aloitettiin 31. tammikuuta 1997 ja sen valmistaminen kesti yhteensä 14 kuukautta. Ensimmäinen ottelu sillä pelattiin 10. toukokuuta 1998 Twenten ja PSV Eindhovenin välillä.
1. lokakuuta 2006 stadionille asennettiin kaksi isoa videotaulua. Toukokuussa 2008 stadionin nimi Arke Stadion vaihtui paikallispanimo Grolschin mukaan De Grolsch Vesteksi.
Ensimmäinen kansainvälinenottelu stadionilla pelattiin 5. syyskuuta 2009, jossa kohtasivat Alankomaat ja Japani.
Aiheesta muualla

Kuvia tai muita tiedostoja aiheesta De Grolsch Veste Wikimedia Commonsissa
Virallinen kotisivusto (Arkistoitu – Internet Archive) (hollanniksi)
Eredivisien stadionit
Abe Lenstra Stadion •
Johan Cruijff Arena •
DSB Stadion •
Euroborg •
Stadion Galgenwaard •
Gelredome •
Stadion de Goffert •
De Grolsch Veste •
Den Haag Stadion •
Sparta Stadion Het Kasteel •
Kras Stadion •
De Kuip •
Parkstad Limburg Stadion •
Philips Stadion •
Polman Stadion •
Rat Verlegh Stadion •
De Vijverberg •
Willem II Stadion
Kilu-Kallen ja Mouku-Franssin kosioretki

| Kilu-Kallen ja Mouku-Franssin kosioretki |
| --- | --- |
Ohjaaja:  Hjalmar V. Pohjanheimo
Käsikirjoittaja:  Väinö Lehmus
Tuottaja:  Hjalmar V. Pohjanheimo
Säveltäjä:  ei musiikkia
Kuvaaja:  Asser Pohjanheimo
Pääosat:  Väinö Lehmus   Saima Lehmus   Hildur Lehmus
Valmistustiedot
Valmistusmaa:  Suomi
Tuotantoyhtiö:  Lyyra Filmi
Ensi-ilta:  19. joulukuuta 1920
Kesto:  20 minuuttia
Alkuperäiskieli:  suomi
Budjetti:  ei tiedossa
Aiheesta muualla
IMDb 
Elonet
Infobox OKNimi-testi OK: 
Kilu-Kallen ja Mouku-Franssin kosioretki on vuonna 1920 kuvattu suomalainen Hjalmar V. Pohjanheimon ohjaama ja tuottama mykkäelokuva. Elokuvan on käsikirjoittanut Väinö Lehmus, joka esitti elokuvassa Kilu-Kallea. Käsikirjoitus perustuu Emil Norlanderin revyyhyn Den förgyllda lergöken.
Elokuvassa köyhät kulkurit kokeilevat onneaan rikkaan talontyttären Saiman kanssa tekeytymällä aatelisiksi. Kihlajaismatka saa nolon lopun, kun heidät pidätetään kultasepänliikkeen edessä poliisin vanhoina tuttuina. Elokuva on tuhoutunut.
Näyttelijät

| 0 | 1 | 2 |
| --- | --- | --- |
|   Väinö Lehmus	  | … |   Kilu-Kalle alias Gabriel av von de la Kaikenheimo   |
|   Saima Lehmus	  | … |   Karhunheimon tytär   |
|   Hildur Lehmus	  | … |   Karjakko   |
|   Onni Veijonen   | … |   Tilanomistaja Karhunheimo   |
|   Lenni Jurva   | … |   Mouku-Franssi   |
Aiheesta muualla

Suomalaisia filmifarsseja (Kilu-Kallen ja Mouku-Fransin kosioretki-elokuvan kuvausta Kyyhkylän kartanossa Mikkelin lähellä), Suomen Kuvalehti, 18.09.1920, nro 37, s. 4, Kansalliskirjaston digitaaliset aineistot
Koporokendié Nâ

| Koporokendié Nâ |
| --- | --- |
 Koporokendié Nâ
 Koordinaatit: 14°7′51″N, 3°21′14″W 
Valtio:  Mali
Alue:  Moptin alue
Piiri:  Koron piiri
Hallinto:  
 – Hallinnon tyyppi:  maalaiskunta
Väkiluku (2009):  18 700
Infobox OKVirheellinen NIMI-arvo: 
Koporokendié Nâ on maalaiskunta ja sen keskuskylä Moptin alueen Koron piirissä Malissa. Se sijaitsee Gondo-Sénon tasangolla 30 kilometriä Korosta länteen. Kunnassa on 18 700 asukasta (vuonna 2009).
Koporokendié Nân kunta rajoittuu koillisessa Koron piirin Koporo Penin, idässä Koron ja etelässä Pel Maoudén, lounaassa Bankassin piirin Bankassin ja luoteessa Bandiagaran piirin Douroun kuntiin. Seutu kuuluu Sahelin vyöhykkeeseen. Vesistöjä ei ole.
Kuntaan kuuluu 19 kylää. Asukkaat ovat dogoneja, fulbeja, markoja (dafing) ja moseja. Uskonnot ovat islam ja kristinusko.
Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, maapähkinä, maapapu, lehmänpapu ja fonio. Kotieläimiä ovat naudat, vuohet, lampaat, aasit, siat, hevoset, kamelit ja siipikarja. Lisäksi harjoitetaan käsityöammatteja ja kaupankäyntiä.
Koporokendié Nân kautta kulkee Moptin, Bandiagaran, Bankassin, Koron ja Burkina Fason rajan välinen maantie. Palveluihin kuuluvat koulut ja terveysasema.
Dangerous Toys (albumi)

| Dangerous Toys Dangerous Toys |
| --- | --- | --- |

Studioalbumin tiedot
 Äänitetty : syys–marraskuu 1988, Sound City -studioilla, Van Nuys, Kalifornia
 Julkaistu: 1989
 Tuottaja(t): Max Norman
 Tyylilaji: hard rock
 Kesto: 39.09
 Levy-yhtiö: Columbia Records
Dangerous Toysin muut julkaisut
|   | Dangerous Toys 1989 | Hellacious Acres 1991 |
Dangerous Toys on samannimisen yhtyeen debyyttialbumi vuodelta 1989. Levyltä julkaistiin kaksi singleä, Teas'N, Pleas'N ja Scared.
Levyn kappale Scared on omistettu rock-muusikko Alice Cooperille.
Kappaleet

Kaikki kappaleet säveltänyt Dangerous Toys ja sanoittanut Jason McMaster, ellei toisin mainittu.
Teas'N, Pleas'N – 3.12 (san. McMaster & Trembly)
Scared – 4.04
Bones in the Gutter – 3.26
Take Me Drunk – 3.57
Feels Like a Hammer – 4.11
Sport'N a Woody – 3.28
Queen of the Nile – 3.28
Outlaw – 3.21 (san. McMaster & Trembly)
Here Comes Trouble – 3.20
Ten Boots (Stompin') – 3.12 (san. Watson)
That Dog – 3.30
Kokoonpano

Jason McMaster – laulu
Danny Aaron – kitara, laulu
Scott Dalhover – kitara
Mike Watson – basso, laulu
Mark Geary – rummut
Tuotanto

Max Norman – tuotanto, engineering ja miksaus (The Record Plantissä, Hollywoodissa)
Bob Ludwig – masterointi (Masterdiskissä, New Yorkissa)
Bruce Barris ja Aaron Isaacs – assistant engineers
Tommy Pons – kannen piirros
The Illusion Factory – kannen ulkoasu ja DT-logo
Mark Weiss – valokuvaus
Connaraceae

| Connaraceae |
| --- | --- |
 Connarus pinnatus
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Yläluokka::  Euphyllophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Ylälahko::  Rosanae
Lahko::  Oxalidales
Heimo::  Connaraceae  R.Br., nom. cons.
Synonyymit
 Cnestidaceae Raf. 
Katso myös
   Connaraceae Wikispeciesissä   Connaraceae Commonsissa 
Infobox OKNimi-testi OK: 
Connaraceae on melko pieni trooppinen liaaniheimo koppisiemenisten Oxalidales-lahkossa.
Tuntomerkit

Heimon kasvit ovat pensaita tai liaaneja, harvoin puita, usein myrkyllisiä. Niiden puu on yleisesti piipitoista tai sisältää piidioksidikappaleita. Lehdet sijaitsevat kahdessa rivissä tai kierteisesti ja ovat joskus yksilehdykkäisiä, tavallisesti parilehdykkäisiä ja korvakkeettomia; ruodissa on poikittaisharjuisia pullistumia (pulvinukset). Joskus kasvit ovat kaksikotisia. Kukat ovat säteittäisiä, pieniä ja huomaamattomia, ja niissä on tavallisesti erilehtinen verhiö ja mesiäinen. Hetiö ja sikiäin ovat joskus varren päässä (androgynofori). Heteet ovat toisinaan kasvaneet yhteen, emilehdet ovat erillisiä ja kussakin on kaksi varretonta siemenaihetta emin pohjan tuntumaan kiinnittyneinä. Luotit ovat pallomaisia. Hedelmä on tuppilo, joskus myös ulkopinnaltaan avautuva tai luumarja. Usein emeistä kehittyy vain yksi. Verholehdet ovat pysyviä. Siemenissä on mehevä, musta ja oranssinvärinen tai punainen kuori ja toisinaan runsas öljyinen endospermi.
Levinneisyys

Connaraceae kasvaa kautta koko trooppisen vyöhykkeen keskittyen kuitenkin Afrikkaan ja muualle Vanhan maailman tropiikkiin.
Luokittelu

Connaraceae ja käenkaalikasvit (Oxalidaceae) ovat toisilleen läheisiä sukulaisia, joiden muodostamaa kehityshaaraa luonnehtivat muun muassa haarajatkoinen kasvutapa, parilehdykkäiset lehdet, nivelikkäät ja pulvinukselliset lehdykkäruodit, ehytlaitaiset ja sulka- tai kourasuoniset lehdykät, kukkien kaksi- tai kolmivartaloisuus, nivelikkäät kukkaperät, terälehtien rauhaskarvat, heteiden sijainti kahtena kiehkurana, heteiden eripituisuus ja rauhaskarvaisuus, hedelmän verhiöllisyys ja siemenkuoren mehevyys.
Luokittelu > Suvut

Heimossa on 12 sukua ja 180 lajia. Runsaslajisimmat suvut ovat Connarus (80 lajia) ja punakapselit (Rourea, 40–70 lajia).
Suvut:
Agelaea – katrasliaanit
Burttia
Cnestidium
Cnestis
Connarus
Ellipanthus
Hemandradenia
Jaundrea
Jollydora
Manotes
Paxia
Pseudoconnarus
Rourea – punakapselit
Roureopsis
Santaloides
Spiropetalum
Taeniochalena
Vismianthus
Connaraceae-kasvit muistuttavat hernekasveja (Fabaceae), mutta edelliset ovat korvakkeettomia ja niillä on pienehköt säteittäiset kukat, joissa on kymmenen kahta eri pituutta olevaa hedettä.
Aiheesta muualla

Suomen Lajitietokeskus: Connaraceae
Levinneisyyskartta: http://www.mobot.org/mobot/research/apweb/maps/connaraceaemap.gif
Suvut (luettelo): http://data.kew.org/cgi-bin/vpfg1992/genlist.pl?CONNARACEAE
Daraan kansannousu ja taistelut

Daraan kansannousu ja taistelut olivat vuonna 2011 tapahtuneet protestit ja hallituksen vastahyökkäys, jotka johtivat Syyrian sisällissotaan.
Taustaa

Daraan asukkaista oli enemmistö sunneja. Kaupunki on etelässä lähellä Jordanian rajaa. Daraa oli ollut kapinakaupunki vuoden 1982 levottomuuksissa. Daraalaisia suututti turvallisuusviranomaisten vuoden 2008 säädetyn lain perusteella tekemä maitten takavarikointi. Toisaalta hallinnossa oli paljon daraalaisia.. Daraassa oli perinteisillä sunniheimoilla suuri merkitys.
Pikkupoikien pidätykset

Daraan mielenosoitukset alkoivat, kun salainen poliisi pidätti 6. maaliskuuta noin viisitoista 10–15-vuotiasta poikaa. Pojat olivat maalanneet 16. helmikuuta spraymaalilla seiniin mm. "Sinun vuorosi tulossa, tohtori", "Jätä paikkasi" ja Tunisiassa ja Egyptissä käytetyn iskulauseen As-shaab yoreed eskaat el nizam!, "Kansa haluaa kaataa hallituksen" sekä jopa yhden pojan nimen "Nayef Abazid". Pojat olivat nähneet kumouksellisia iskulauseita televisiossa ja halusivat pitää hauskaa hallinnon kustannuksella. Viranomaiset pidättivät alussa yhden pojista ilmeisesti nimikirjoituksen pohjalta ja saivat muiden poikien nimiä selville kiduttamalla. Kidutetut pojat siirrettiin Suwaydasta Damaskokseen, missä kidutus jatkui.
Etelä-Syyriassa heimo- ja perheyhteisöt olivat tärkeitä, ja Daraassa kaikki tunsivat toisensa. Perheellä oli vahva kunniakäsitys ja keskinäinen lojaalisuus. Kun omaiset ja muut paikalliset kysyivät poikiaan vapaaksi vankilasta 26. helmikuuta, he kysyivät apua Assadin serkulta, joka johti alueen poliittisen turvallisuuden haaraa, mutta kenraali Atef Najib kehotti vanhempia unohtamaan lapsensa. Ja hankkimaan lisää, missä asiassa kyllä luvattiin apua.
Protestit

Tämän jälkeen oikeustalon eteen tuli istumamielenosoitus, jonka poliisi hajotti. Tämän jälkeen tuhannet kaupunkilaiset järjestivät mielenosoituksen Daraan al Omari-moskeijassa. Turvallisuuspoliisi hajotti rauhanomaisen mielenosoituksen pääasiassa vesitykein ja kyynelkaasulla, mutta myös ampumalla tappaen neljä.. Lisäksi satoja haavoittui. Hallitus vapautti pidätetyt lapset. Mutta näitä oli kidutettu, mikä lisäsi kansan raivoa Tämä johti entistä suurempiin mielenosoituksiin ja niiden tukahduttamisyrityksiin turvallisuusjoukkojen taholta. Protesteista tuli viikoittaisia. 23. - 25. maaliskuuta hallituksen joukot tappoivat ainakin 31 mielenosoittajaa. Hallitus siirsi Najibin pois turvallisuuspäällikön virasta. Se myös lupasi tutkimuksen Daraan tapahtumista, mutta tätä ei tehty. Omaiset ja muutamat muut järjestivät istumamielensoituksen, jonka poliisi hajotti. Seuraavan päivän istujista pidätettiin muutama. 15. maaliskuuta tuli Daraan oppositioaktivisteille tieto siitä, että Damaskoksessa oli tekeillä protesti, ja Daraan aktivistit päättivät liittyä protestiin paikkakunnallaan mukaan.
Aktivisti Ali Masalmeh alkoi perjantaina 18. maaliskuuta puhua ihmisille moskeijassa ”Jumala on suuri, vapaus, oikeudenmukaisuus” ja sai kannattajajoukon mukaansa. Joukko lähti kohti toista moskeijaa, joka oli tyhjenemässä, ja josta tuli lisää väkeä. Poliisi neuvotteli ja kysyi protestoijilta, mitä nämä haluavat. He sanoivat haluavansa pidätetyt lapset takaisin. Kun poliisi lupasi että lapset vapautetaan, kansa vastasi: ”Valheita, valheita”. Sitten mielennosoittajat alkoivat huutaa tukea Damaskoksen aktivisteille. 300 turvajoukkojen miestä saapui paikalle. Eräs protestoija heitti turvajoukkoja kohti kiven, johon joukot vastasivat tulituksella. Turvallisuusjoukot vastasivat tähän muun muassa ampumalla kovilla väkijoukkoon, jolloin neljä kuoli ja satoja haavoittui. Pian tämän jälkeen mielenosoitukset muuttuivat mellakoiksi, ja protestit alkoivat levitä koko Syyriaan. Protestoijat hyökkäsivät 20. maaliskuuta baath-puolueen päämajaan ja Assadin suvun omistaman Syriatelin rakennukseen ja sytyttivät ne tuleen. Seitsemän poliisia kuoli.
Presidentti Assad armahti levottomuuden aiheuttaneet pojat, ja 20. maaliskuuta pojat vapautettiin, mutta hakattuna ja kidutettuna. Yksi oli menettänyt silmänsä ja muutamien kalloissa oli murtumia.
23. maaliskuuta armeija hyökkäsi Omarin moskeijaan. Rynnäkössä kuoli ainakin 37 ihmistä.
25. maaliskuuta Daraassa marssi joidenkin väitteiden mukaan jopa 100 000 ihmistä, joista 20 sai surmansa armeijan avattua tulen aseettomia mielenosoittajia vastaan. Aseettomia ihmisiä kuoli muissakin mielenosoituskaupungeissa. Mielenosoittajat vaativat lopulta Assadin suvun ylivallan purkamista, aitoa demokratiaa, etnisten ryhmien välistä tasa-arvoa ja poliittisia vapauksia.
Rauhanomaiset vastatoimet

Hallitus lähetti 18. maaliskuuta delegaation, joisa oli mm. kenraali Rustom Ghazali, erittäin korkea-arvoinen sotilastiedustelun upseeri. Hallitus koetti rauhoitella heimojohtajia vapauttamalla pidätetyt pojat 20. maaliskuuta. Mutta tämä raivostutti paikallisia heimojohtajia, kun poikia oli kidutettu.
Protestit jatkuvat

8. huhtikuuta Daraassa kuoli 27 protestoijaa kummankin osapuolen käyttämään väkivaltaan. Hallituksen turvallisuusjoukot yrittivät pysäyttää marssin. joka kuitenkin jatkoi eteenpäin. Turvallisuusjoukot tulittivat suoraan väkijoukkoa aseilla. Lisäksi he käyttivät myös kyynelkaasua. Sala-ampujat ampuivat talojen katoilta. Kepein aseitautuneet turvallisuusjoukot hakaksivat jo kuolleen protestoijan tunnistamattomaksi möykyksi. Kun ambulanssit tulivat, turvallisuusjoukot estivät näitä pomimimasta haavoittuneita kyytiin. Turvallisuusjoukot ampuivat ambulanssin lääkärin ja sairaanhoitajat. Turvajoukot myös ampuivat protestoijia, jotka koettivat kantaa haavoittuneita pois.
22. huhtikuuta "Suurena perjantaina" Syyrian 20 kaupungin protesteissa kuoli noin sata ihmistä. Oliivinlehtiä kantaneesee rauhanomaiseen mielsnoitusjoukkon osui äkkiä luoteja. Päivä oli siihen astisista ehkä verisin.
Kansa hyökkäsi raivoissaan oikeustaloon, Baath-puolueen toimistoon ja ennen kaikkea Syriatelin konttoriin. Syriatelin omisti Bashar Assadin serkku Rami Makhluf. Vihastuneet protestoijat polttivat Syriatelin konttorin
Samoihin aikoihin, 26 maaliskuuta protestoijien kuolemat levisivät Sanamyniin, Homsiin ja Latakiaan. Hallitusta auttava puolisotilaallinen shabiha-joukko alkoi murhata hallituksen vastustajia.
28. huhtikuuta mennessä 500 mielensoittajaa oli kuollut, ja 24. toukokuuta 2011 mennessä kuolleita oli jo 1 100.